Diari Oficial de la Generalitat Valenciana


Sumari del DOGV 9927, del 02-09-2024 (2024/8677)

RESOLUCIÓ de 31 de juliol de 2024, de la presidenta de l'Institut Valencià de Competitivitat Empresarial (IVACE), per la qual s'amplia el pressupost de la segona edició del programa de concessió de subvencions a empreses per a projectes d'innovació de pime (programa INNOVA-CV) amb càrrec al pressupost de l'exercici 2023, amb finançament de la Unió Europea a través del Fons Europeu de Desenvolupament Regional.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9927

Data del DOGV
:   02-09-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/8677

CVE
:   QMJF-F-9123-0584

Data del document
:   31-07-2024

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública
    * ajuda a les empreses
    * ajuda a la indústria

Per Resolució de 19 de desembre de 2023, de la Presidència de l'Institut Valencià de Competitivitat Empresarial (IVACE) es va convocar la segona edició del programa de concessió de subvencions a empreses per a projectes d'innovació de pime (programa INNOVA-CV) amb càrrec al pressupost de l'exercici 2023, amb finançament de la Unió Europea a través del Fons Europeu de Desenvolupament Regional (DOGV núm. 9752, de 26 de desembre de 2023).

En l'apartat 2 de l'article 7 de la mencionada Resolució s'establix que: «2. El pressupost per a la concessió de les subvencions serà de 92.451.303 euros amb càrrec a la línia S6722000 Investigació, Desenvolupament i Innovació Empresarial del pressupost de la Generalitat previst en la Llei 9/2022, de 30 de desembre, de Pressupostos de la Generalitat per a l'exercici 2023.» Així mateix, l'apartat 4 d'este article, arreplega que es podrà incrementar el finançament quan es produïsca un augment del crèdit disponible procedent d'altres convocatòries en les quals s'hagen resolt sol·licituds per import inferior al gasto inicialment previst, o de les quals es deriven obligacions liquidades o reconegudes per import inferior a l'ajuda que va ser concedida en el seu moment, o bé quan este augment siga conseqüència d'una generació, ampliació o incorporació de crèdit.

Segons l'informe de data 10 de juliol de 2024, l'Àrea d'Empreses i Associacions de l'IVACE, el pressupost inicialment destinat al programa INNOVA (segona edició) de l'exercici 2023 resulta insuficient per a poder atendre amb la màxima intensitat d'ajuda totes les sol·licituds que previsiblement resultaran adjudicades, per la qual cosa proposa l'ampliació d'aquell.

Vista la proposta i de conformitat amb el que es disposa en l'article 4.2.i) del Decret 4/2013, de 4 de gener, del Consell, pel qual s'aprova el Reglament d'organització i funcionament de l'Institut Valencià de Competitivitat Empresarial (IVACE),

RESOLC

Ampliar en 1.803.047,56 euros, procedents del pressupost sobrant del programa DIGITALITZA-CV de l'exercici 2024 després de l'adjudicació de les ajudes del programa (Resolució de 8 de juliol de 2024, de la presidenta de l'IVACE), la dotació pressupostària corresponent a la segona edició del programa d'Innovació (INNOVA-CV) amb càrrec al pressupost de l'exercici 2023, amb finançament de la Unió Europea a través del Fons Europeu de Desenvolupament Regional., aprovada per Resolució de 19 de desembre de 2023, de la presidenta de l'IVACE (DOGV núm. 9752, de 26 de desembre de 2023). El pressupost total per a este programa serà en conseqüència de 49.195.100,56 euros.

La present resolució entrarà en vigor l'endemà de la publicació del seu extracte en el *Diari Oficial de la Generalitat Valenciana*  (DOGV).

Contra esta resolució, que posa fi a la via administrativa, podrà interposar-se en el termini d'un mes recurs potestatiu de reposició davant el president de l'IVACE, de conformitat amb el que s'establix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es preveu en els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjuí que puga interposar-se qualsevol altre recurs que s'estime oportú.

  

Alacant, 31 de juliol de 2024

Nuria Montes de Diego

Presidenta de l'IVACE